— Дзеці пабывалі на экскурсіі ў рэдакцыі газеты “Гродзенская праўда”, азнаёміліся з гісторыяй развіцця абласной газеты, а намеснік галоўнага рэдактара Дзмітрый Смірноў прыйшоў у студэнцкі медыяцэнтр і даў інтэрв’ю ў радыёстудыі для студэнцкага радыё “Inter’Актив” і ў тэлевізійнай студыі для студэнцкай праграмы “Заліковы кадр”, — расказвае старшы выкладчык кафедры журналістыкі Ягор Кубасаў. — Усе заняткі ў летняй школе мелі практычную накіраванасць і завяршаліся падрыхтоўкай медыйных матэрыялаў у розных жанрах, не толькі традыцыйных журналісцкіх (нататка, апытанне, справаздача), але і ў жанрах новых медыя. Навучэнцы сумесна са студэнтамі спецыяльнасці “Інфармацыя і камунікацыя” вялі групы ў папулярных сацыяльных сетках і вучыліся фарміраваць свой імідж, выкарыстоўваючы розныя інструменты PR-прасоўвання.